**Ալի Սուզանդեհ** (պարս.՝ علی سوزنده, մարտի 22, 1970(1970-03-22), Շիրազ, Իրան), իրանյան ծագման գերմանացի անիմատոր և կինոռեժիսոր։ Առավել հայտնի է 2017 թվականի նկարահանած գերմանա-ավստրիական Թեհրանյան տաբու անիմացիոն ֆիլմով, որը բացահայտում է Իրանի սեռական ու գենդերային երկակի ստանդարտները։

Վաղ կյանք և կրթություն
----------------------

Սուզանդեհը ծնվել է Շիրազում, Իրան։ Մինչև 1995 թվականին Գերմանիա տեղափոխվելը սովորել է Թեհրանում։ Գերմանիա ներգաղթելուց հետո ստացել է Քյոլնի տեխնիկական համալսարանի մեդիա նախագծողի դիպլոմ։ Նա իր ընտանիքի միակ անդամն է, որ ապրում է Իրանից դուրս։

Կարիերա
-------

Գերմանիայում Սուզանդեհն աշխատել է որպես անիմացիայի մասնագետ տարբեր ֆիլմերում ու հեռուստատեսություններում` նկարահանելով երաժշտական տեսահոլովակներ ու այլ կարճ ֆիլմեր` ստեղծելով իր սեփական Intaktfilm ընկերությունը։ Նրա անիմացիոն աշխատանքներից է Կանաչ ալիքը (The Green Wave, 2010), որն արժանացել է Grimme Preis մրցանակի` լավագույն վավերագրական ֆիլմ անվանակարգում։

### *Թեհրանյան տաբու*

Ռեժիսորի առաջին գեղարվեստական ֆիլմը Թեհրանյան տաբուն է, անիմացիոն ֆիլմ, որը բացահայտում է «Իրանում երիտասարդների գաղտնի կյանքը, որոնք պայքարում են իրենց սեռականությունն ու ընտրած կյանքը` ապրելով երկրի ճնշող, թեոկրատիկ համակարգում»։ Ֆիլմի պրեմիերան կայացել է Կաննի 70-րդ կինոփառատոնի մրցութային շաբաթվա ընթացքում, 2017 թվականի մայիսին և 2018 թվականի փետրվարից սկսել է անդրադարձների արժանանալ ԱՄՆ-ում։ Ֆիլմն ուշադրություն է գրավել իր թեմայի և վիզուալ ոճի շնորհիվ, որը *The Hollywood Reporter-ը* բնութագրել է որպես «ռոտոսկոպիայի և շարժվող պատկերի եզակի համադրություն` ձեռքի և համակարգչային անիմացիայով»։

Սուզանդեհը HuffPost-ին ասել է, որ ֆիլմի ոգեշնչումն առաջ է եկել մի խոսակցությունից, որ նա գնացքում լսել է երկու իրանցիներից, որոնք իրենց մտահոգությունն են արտահայտել Իրանում կանանց վերաբերյալ։ Նրանցից մեկը պատմել է մի մարմնավաճառի մասին, որն իր երեխային իր հետ տարել է այցելուների հետ հանդիպման ժամանակ։ Մարմնավաճառի ու երեխայի մասին կարճ պատմությունը դարձել է այն «վառվող կայծը», որ ստիպել է նրան պատմել այս պատմությունը, և այն դարձել է «Թեհրանյան տաբուի» սյուժեի տարրերից մեկը։ Վերնագիրը վերցված է սեքսի հանդեպ տաբուից, որ առկա է Իրանում. մարդիկ բացահայտ չեն կարող խոսել այդ մասին։ Ըստ նրա ֆիլմը «կոտրում է լռությունը, կոտրում է տաբուները»։

Նա ասել է նաև, որ այս ֆիլմը նկարահանելու նպատակն է սոցիալական փոփոխություններ առաջ բերել իր հայրենի երկրում։

Քանի որ ֆիլմն անհնար էր նկարահանել Թեհրանում, Սուզանդեհն օգտագործել է նկարների մոնտաժի տեխնիկան` համադրելով կենդանի գործողությունները և հնարավորություն տալով իրանյան տեսողական տարրերին ազդել յուրաքանչյուր տեսարանի վրա։

Ծանոթագրություններ
------------------

1. 1 2  filmportal.de — 2005.
2. ↑  "Ali Soozandeh". *Semaine de la Critique du Festival de Cannes* (in անգլերեն). Retrieved 2018 թ․ փետրվարի 18.
3. ↑  Kenigsberg, Ben (2018 թ․ փետրվարի 13). "Review: 'Tehran Taboo' Exposes Double Standards About Sex in Iran". *The New York Times* (in ամերիկյան անգլերեն). ISSN 0362-4331. Retrieved 2018 թ․ փետրվարի 19.
4. ↑  "Meet Your Maker – Ali Soozandeh – Animation is Film". *Animation is Film* (in ամերիկյան անգլերեն). Արխիվացված է the original 2018 թ․ փետրվարի 19-ին. Retrieved 2018 թ․ փետրվարի 18.
5. ↑  "Tehran Taboo Press Kit (pdf)". *Celluloid-Dreams.com*. Արխիվացված է the original 2018 թ․ փետրվարի 21-ին. Retrieved 2018 թ․ փետրվարի 20. `{{cite web}}`: Unknown parameter `|dead-url=` ignored (`|url-status=` suggested) (help)
6. 1 2  "Cannes: The Hidden World of Iran's Nightlife Revealed in Exclusive 'Tehran Taboo' Clip". *The Hollywood Reporter* (in անգլերեն). Retrieved 2018 թ․ փետրվարի 19.
7. ↑  "The Director of 'Tehran Taboo' Breaks Down His Powerful, Shocking Film". *The Dot and Line*. 2017 թ․ դեկտեմբերի 1. Retrieved 2018 թ․ փետրվարի 18.
8. 1 2 3  Rothe, E. Nina (2017 թ․ հունիսի 12). "Breaking the Rules in Iran: Ali Soozandeh Talks 'Tehran Taboo' in Cannes". *Huffington Post* (in ամերիկյան անգլերեն). Retrieved 2018 թ․ փետրվարի 18.
9. ↑  "Tehran Taboo (2018)". *Rotten Tomatoes*. Retrieved 2018 թ․ փետրվարի 19.
10. ↑  "Tehran Taboo". *Metacritic*. Retrieved 2018 թ․ փետրվարի 19.
11. 1 2 3  "Ali Soozandeh • Director – Interview". *Cineuropa – the best of European cinema*. Retrieved 2018 թ․ փետրվարի 19.
12. ↑  Makin, Shira (2018 թ․ փետրվարի 14). "The Iranian Film That Breaks the Taboo on Sexuality". *Haaretz* (in անգլերեն). Retrieved 2018 թ․ փետրվարի 23.

Արտաքին հղումներ
----------------

* Հարցազրույց Կաննում` Ալի Սուզանդեհի հետ

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Filmportal · Internet Movie Database |
|  |
| Չափորոշչային վերահսկողություն | GND: 1062140311 · LCCN: no2019012032 · SUDOC: 225375931 · VIAF: 1174152381751301950006 · WorldCat VIAF: 1174152381751301950006 |

 |